CELEX: 32015R0562
Language: fi
Date: 2015-04-08 00:00:00
Title: Komission asetus (EU) 2015/562, annettu 8 päivänä huhtikuuta 2015 , Euroopan parlamentin ja neuvoston asetuksen (EY) N:o 661/2009 täytäntöönpanosta siltä osin kuin kyse on tiettyjä moottoriajoneuvoluokkia koskevista kehittyneisiin hätäjarrutusjärjestelmiin liittyvistä tyyppihyväksyntävaatimuksista annetun asetuksen (EU) N:o 347/2012 muuttamisesta

9.4.2015   
            
            
               FI
            
            
               Euroopan unionin virallinen lehti
            
            
               L 93/35
            
         KOMISSION ASETUS (EU) 2015/562,
   annettu 8 päivänä huhtikuuta 2015,
   Euroopan parlamentin ja neuvoston asetuksen (EY) N:o 661/2009 täytäntöönpanosta siltä osin kuin kyse on tiettyjä moottoriajoneuvoluokkia koskevista kehittyneisiin hätäjarrutusjärjestelmiin liittyvistä tyyppihyväksyntävaatimuksista annetun asetuksen (EU) N:o 347/2012 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon moottoriajoneuvojen, niiden perävaunujen sekä niihin tarkoitettujen järjestelmien, osien ja erillisten teknisten yksiköiden yleiseen turvallisuuteen liittyvistä tyyppihyväksyntävaatimuksista 13 päivänä heinäkuuta 2009 annetun Euroopan parlamentin ja neuvoston asetuksen (EY) N:o 661/2009 (1) ja erityisesti sen 14 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetus (EY) N:o 661/2009 on erillisasetus, joka on annettu Euroopan parlamentin ja neuvoston direktiivin 2007/46/EY (2) mukaisen tyyppihyväksyntämenettelyn soveltamiseksi.
            
         
               (2)
            
            
               Asetuksessa (EY) N:o 661/2009 vahvistetaan perusvaatimukset, joita sovelletaan luokkien M2, M3, N2 ja N3 moottoriajoneuvojen tyyppihyväksyntään siltä osin kuin kyse on kehittyneiden hätäjarrutusjärjestelmien asentamisesta. On tarpeen vahvistaa kyseisessä tyyppihyväksynnässä sovellettavat menettelyt, testit ja vaatimukset.
            
         
               (3)
            
            
               Asetuksessa (EY) N:o 661/2009 asetetaan yleinen velvoite, jonka mukaan luokkien M2, M3, N2 ja N3 ajoneuvoihin on asennettava kehittynyt hätäjarrutusjärjestelmä.
            
         
               (4)
            
            
               Komission asetuksessa (EU) N:o 347/2012 (3) vahvistetaan moottoriajoneuvojen tyyppihyväksynnässä kehittyneen hätäjarrutusjärjestelmän osalta sovellettavat menettelyt, testit ja vaatimukset sekä säädetään, että kyseiset vaatimukset otetaan käyttöön kahdessa vaiheessa. Ensimmäisessä vaiheessa tiettyihin uusiin ajoneuvotyyppeihin sovellettiin 1 päivästä marraskuuta 2013 alkaen hyväksyntätasoa 1. Toisessa vaiheessa kyseisten ajoneuvotyyppien sekä eräiden muiden ajoneuvotyyppien, joihin ei ole sovellettu hyväksyntätasoa 1, olisi saavutettava hyväksyntätaso 2, mikä edellyttää kattavampien lisävaatimusten noudattamista. Asetuksessa (EU) N:o 347/2012 säädetään vielä, että hyväksyntätaso 2 otetaan käyttöön 1 päivästä marraskuuta 2016 uusien ajoneuvotyyppien osalta.
            
         
               (5)
            
            
               Hyväksyntätason 2 käyttöönoton määräaikaa asetettiin siten, että varmistetaan riittävä aika lisäkokemusten hankkimiselle kehittyneistä hätäjarrutusjärjestelmistä ja mahdollistetaan alan tekniikan kehittäminen edelleen. Määräajan oli myös tarkoitus mahdollistaa se, että komissio voi ottaa huomioon kansainväliset yhdenmukaiset suorituskyky- ja testausvaatimukset, jotka Yhdistyneiden kansakuntien Euroopan talouskomission (UN/ECE) oli määrä vahvistaa kehittyneitä hätäjarrutusjärjestelmiä koskevan E-säännön nro 131 soveltamisalaan kuuluvien luokkien ajoneuvotyyppien osalta.
            
         
               (6)
            
            
               Sen vuoksi asetuksessa säädetään, että komissio vahvistaa viimeistään kaksi vuotta ennen hyväksyntätason 2 käyttöönottoa kriteerit, jotka koskevat varoitustestiä ja jarrutuksen aktivoitumistestiä, luokan M2 ajoneuvotyypeille ja kokonaismassaltaan enintään 8 tonnia oleville luokan N2 ajoneuvotyypeille ottaen huomioon asiaan liittyvän UN/ECE:n puitteissa tehdyn jatkokehityksen.
            
         
               (7)
            
            
               UN/ECE on määritellyt kohteen nopeuden arvon, jota sovelletaan luokan M2 ajoneuvotyyppien ja luokan N2 ajoneuvotyyppien, joiden enimmäismassa on enintään 8 tonnia, testaamiseen hyväksyntätason 2 liikkuvan kohteen skenaariossa. Kohteen nopeuden arvot on määritelty konservatiivisesti, jotta mahdollistetaan lisäkokemusten hankkiminen kehittyneistä hätäjarrutusjärjestelmistä ja alan tekniikan kehittäminen edelleen kyseessä olevien ajoneuvotyyppien osalta.
            
         
               (8)
            
            
               Tässä asetuksessa säädetyt toimenpiteet ovat moottoriajoneuvoja käsittelevän teknisen komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 347/2012 liite II tämän asetuksen liitteen mukaisesti.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 200, 31.7.2009, s. 1.
   
      (2)  Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).
   
      (3)  Komission asetus (EU) N:o 347/2012, annettu 16 päivänä huhtikuuta 2012, Euroopan parlamentin ja neuvoston asetuksen (EY) N:o 661/2009 täytäntöönpanosta siltä osin kuin kyse on tiettyjä moottoriajoneuvoluokkia koskevista kehittyneisiin hätäjarrutusjärjestelmiin liittyvistä tyyppihyväksyntävaatimuksista (EUVL L 109, 21.4.2012, s. 1).
   
      LIITE
      Muutetaan asetuksen (EU) N:o 347/2012 liite II seuraavasti:
      
                  1)
               
               
                  Korvataan 2.4.2.1 kohta seuraavasti:
                  
                              ”2.4.2.1
                           
                           
                              
                                          a)
                                       
                                       
                                          Hyväksyntätaso 1: Vähintään yksi tunto- tai kuulohavaintoon perustuva varoitus on annettava viimeistään lisäyksen 1 taulukon sarakkeessa B annettujen arvojen toteutuessa.
                                       
                                    
                                          b)
                                       
                                       
                                          Hyväksyntätaso 2: Vähintään yksi varoitus on annettava viimeistään lisäyksen 2 taulukon sarakkeessa B annettujen arvojen toteutuessa seuraavasti:
                                          
                                                      —
                                                   
                                                   
                                                      lisäyksen 2 taulukon rivillä 1 tarkoitettujen ajoneuvoluokkien tapauksessa on annettava tunto- tai kuulohavaintoon perustuva varoitus ja
                                                   
                                                
                                                      —
                                                   
                                                   
                                                      lisäyksen 2 taulukon rivillä 2 tarkoitettujen ajoneuvoluokkien tapauksessa on annettava tunto-, kuulo- tai näköhavaintoon perustuva varoitus.”
                                                   
                                                
                                    
                        
            
                  2)
               
               
                  Korvataan 2.4.2.2 kohta seuraavasti:
                  
                              ”2.4.2.2
                           
                           
                              Vähintään kaksi varoitusta on annettava viimeistään seuraavissa annettujen arvojen toteutuessa:
                              
                                           
                                       
                                       
                                          Hyväksyntätaso 1: Lisäyksen 1 taulukon sarake C
                                       
                                    
                                           
                                       
                                       
                                          Hyväksyntätaso 2: Lisäyksen 2 taulukon sarake C”
                                       
                                    
                        .
               
            
                  3)
               
               
                  Poistetaan 2.5.2.1 ja 2.5.2.2 kohdan viimeinen virke.
               
            
                  4)
               
               
                  Korvataan lisäys 2 seuraavasti:
                  
                     ”Lisäys 2
                     
                        Hyväksyntätaso 2: varoitus- ja aktivoitumistestivaatimukset – hyväksymis- ja hylkäämisarvot
                     
                     
                                 Rivi
                              
                              
                                 A
                              
                              
                                 B
                              
                              
                                 C
                              
                              
                                 D
                              
                              
                                 E
                              
                              
                                 F
                              
                              
                                 G
                              
                              
                                 H
                              
                           
                                 0
                              
                              
                                 Ajoneuvoluokka
                              
                              
                                 Paikallaan oleva kohde
                              
                              
                                 Liikkuva kohde
                              
                           
                                 Varoitusten ajoitus
                              
                              
                                 Testattavan ajoneuvon nopeuden väheneminen
                              
                              
                                 Varoitusten ajoitus
                              
                              
                                 Testattavan ajoneuvon nopeuden väheneminen
                              
                              
                                 Kohteen nopeus
                              
                           
                                 Vähintään 1
                              
                              
                                 Vähintään 2
                              
                              
                                 Vähintään 1
                              
                              
                                 Vähintään 2
                              
                           
                                 (2.4.2.1 kohta)
                              
                              
                                 (2.4.2.2 kohta)
                              
                              
                                 (2.4.5 kohta)
                              
                              
                                 (2.5.2.1 kohta)
                              
                              
                                 (2.5.2.2 kohta)
                              
                              
                                 (2.5.3 kohta)
                              
                              
                                 (2.5.1 kohta)
                              
                           
                                 1
                              
                              
                                 M3
                                     (1),
                                 N3 ja N2 > 8 t
                              
                              
                                 Viimeistään 1,4 s ennen hätäjarrutusvaiheen alkua
                              
                              
                                 Viimeistään 0,8 s ennen hätäjarrutusvaiheen alkua
                              
                              
                                 Vähintään 20 km/h
                              
                              
                                 Viimeistään 1,4 s ennen hätäjarrutusvaiheen alkua
                              
                              
                                 Viimeistään 0,8 s ennen hätäjarrutusvaiheen alkua
                              
                              
                                 Testattava ajoneuvo ei saa törmätä liikkuvaan kohteeseen
                              
                              
                                 12 ± 2 km/h
                              
                           
                                 2
                              
                              
                                 N2 ≤ 8 t (2)
                                     (4)
                                 
                                 ja
                                 M2
                                     (2)
                                     (4)
                                 
                              
                              
                                 Viimeistään 0,8 s ennen hätäjarrutusvaiheen alkua
                              
                              
                                 Ennen hätäjarrutusvaiheen alkua (3)
                                 
                              
                              
                                 Vähintään 10 km/h
                              
                              
                                 Viimeistään 0,8 s ennen hätäjarrutusvaiheen alkua
                              
                              
                                 Ennen hätäjarrutusvaiheen alkua (3)
                                 
                              
                              
                                 Testattava ajoneuvo ei saa törmätä liikkuvaan kohteeseen
                              
                              
                                 67 ± 2 km/h (5)
                                 
                              
                           
               
            
         (1)  Luokan M3 ajoneuvoihin, joissa on hydraulinen jarrujärjestelmä, sovelletaan rivin 2 vaatimuksia.
      
         (2)  Ajoneuvoihin, joissa on pneumaattinen jarrujärjestelmä, sovelletaan rivin 1 vaatimuksia.
      
         (3)  Ajoneuvon valmistajan on täsmennettävä arvot tyyppihyväksynnän aikana (ks. liitteessä I olevan 2 osan lisäyksen 4.4 kohta).
      
         (4)  Rivin 2 kattamiin luokkiin kuuluvien ajoneuvojen valmistajat voivat päättää hakea ajoneuvon tyyppihyväksyntää rivin 1 arvojen mukaisesti; tällöin on osoitettava kaikkien rivillä 1 annettujen arvojen noudattaminen.
      
         (5)  Solussa H2 olevia kohteen nopeutta koskevia arvoja tarkistetaan 1. marraskuuta 2021 mennessä.”